Pelecanus onocrotalus

Vos an lenga piemontèisa Për amprende a dovré 'l sistema dle parlà locaj ch'a varda sì. ?pelican Classìfica sientìfica Regn: Animalia Phylum: Chordata Class: Aves Órdin: Pelecaniformes Famija: Pelecanidae Géner: Pelecanus Specie: P. onocrotalus Nòm binomial Pelecanus onocrotalus (Linneus, 1758) Antramentr ch'a travond un pèss doi pelican an India Pelecanus onocrotalus Ch'a-i daga 'n colp col rat ambelessì për vardé 'l filmin Pelican Descrission Ël Pelecanus onocrotalus (pelican comun) a l'é un dij pì gròss osèj volant dël mond, con n'aliura ch'a peul rivé a 360 cm (ch'a l'é, an tra j'osèj, mach superà da chèiche specie d'albatros). A l'é longh 140-180 cm e a peisa an tra 5 e 15 kg, con ij mas-cc pì gròss dle fumele. Ël piumagi a l'é bianch, con le piume primarie e le coverte dj'ale nèire, bin vistose an vòl. La testa a l'ha na crësta curta e arissà daré. La caraterìstica pì vistosa a l'é 'l bech gròss, longh 30-47 cm, color bleu piomb con la ponta rossa, e sota un gròss sach giàun ch'a serv për pesché. La pel dantorn a j'euj a l'é nùa e 'd color reusa o arancion. Le piòte a son curte, color reusa o giàun, e ij dij a son unì da na palma. An época 'd riprodussion, ël piumagi a dven reusa e 'l sach dël bech a dventa giàun viv. Ij giovo a son gris brun, con la testa e 'l còl pì scuri, e a pijo 3-4 agn për oten-e la livrea d'adult. Ambient A viv ant le zòne ùmide d'eva bassa: lagh, fium, palud, delta, lagun-e e salin-e, tant d'eva dossa che salmastra. A l'é 'n gran volador e a peul volé pì che 100 km al di për sërché da mangé. A pesca an grup, an formand un semisercc për ciapé ij pess ant ël sach dël bech, peuj a slontan-a l'eva e a travond la preda. A mangia dzortut pess (an media 300-600 g), ma 'dcò, an situassion ëd carestìa, euv e cit d'àutri osèj. A nidìfica an colònie gròsse, an sle rive sabiose o ant le cane, e a duverta 1-3 euv, che la cova a dura 29-36 di. Distribussion A l'é spantià ant l'Euròpa sud-oriental, ant l'Asia sentral e ant l'Àfrica. La pì gròssa colònia europenga (pì dël 50% dla popolassion) as treuva ant ël Delta dël Danubi an Romanìa. Le popolassion d'Euròpa a son migratris e a passo l'invern ant l'Àfrica e ant l'Asia meridional; cole d'Àfrica a son residente. A l'é ràir an Euròpa ossidental e an Italia . A l'é protegiù da la Diretiva Osèj (Anes I) e da la Convension ëd Berna (Anes II). A l'é classificà "Arzighh Minim" (LC) da l'IUCN. Arferiment bibliogràfich për chi a veul fé dj'arserche pì ancreuse Altri progetti Wikimedia Commons Wikispecies Wikimedia Commons a conten figure o àutri archivi su Pelecanus onocrotalus Wikispecies a conten informassion su Pelecanus onocrotalus Pelecanus onocrotalus L., 1758 Aiuto per la lettura Ayuda para la lectura Help for Reading Rintré ant la Piòla Contaté j'Aministrator Lìber për Amprende Coression ortogràfica Tastadura piemontèisa Portaj e Proget Agiut pr'ij Contributor Travajòt sempi